Gandia es prepara per a la XI edició de la Volta a Peu d'Espurna el pròxim 3 de desembre
26 novembre 2024

## Gandia es prepara per a la XI edició de la Volta a Peu d'Espurna el pròxim 3 de desembre26 novembre 2024Última actualització: 26 novembre 2024

![](../gestion/img/63a5698bd0a0cff3cc209c1b741e8309adfff16368155f99486b605997d97300.jpg)  
  

La seu de la Fundació Espurna ha acollit aquest matí l'acte de presentació de la XI Volta a Peu Espurna. Un acte que ha comptat amb la participació de l'alcalde de Gandia, José Manuel Prieto, i l'assistència d'una àmplia representació municipal, així com la directora general de Discapacitat de la Generalitat Valenciana, Bàrbara Congost, o l'exfutbolista Santiago Cañizares, entre d'altres.  
La Volta a Peu Espurna no només celebra l'esforç i la superació dels seus participants, sinó que també actua com una eina integradora que connecta la societat amb la realitat de les persones amb discapacitat. L'esdeveniment inclou activitats prèvies i posteriors, com ara jocs, animació i una festa final, creant un ambient festiu i de comunitat. Amb una previsió de més de 500 participants, aquesta edició promet ser un nou èxit, reafirmant el compromís de la Fundació Espurna amb el desenvolupament personal a través de l'esport inclusiu.

La prova se celebrarà el pròxim 3 de desembre i tindrà l'eixida a les 12 hores des de la plaça Tirant. El recorregut, d'1,6 quilòmetres, recorrerà el centre Històric i el Raval.

Sobre aquesta iniciativa, l'alcalde ha destacat que la Fundació Espurna és exemple de valors com ara la solidaritat i la integració i la inclusió.

Respecte a la solidaritat ha afirmat que “allà on hi ha una situació complicada, està Espurna. Aquests dies tan complicats han tornat a ajudar en tot el que ha pogut i més. Un aspecte que ens plena d'orgull com a ciutat”.

Pel que fa a la integració i la inclusió, la primera autoritat municipal ha volgut posar en valor el Centre Especial d'Ocupació i que part dels seus membres seran a partir d'ara els encarregats del manteniment d'algunes zones verdes de Gandia.

Sobre la Volta a Peu, l'alcalde ha volgut incidir que aquesta nova edició tornarà a comptar amb el suport de tota la ciutat i ha convidat la ciutadania en general a acompanyar els integrants de la Fundació Espruna en aquesta prova esportiva.

[Twittear](https://twitter.com/share)